Kommunikációs referens beszámoló

Újraválasztásom után már nem volt sok dolgom, hiszen pont a választási kampány volt az, ami kitöltött mindent. Az új mandátumi időszakot pedig azzal kezdtem, hogy bemutattam a megválasztott tisztségviselőket. Összegyűjtöttem az egyébként is nyilvános adatokat és új formában megosztottam, a szavazati arányokkal és a pályazatokkal együtt. Ezután jött az ösztöndíj dumping minden tekintetben. Először a tisztségviselőkkel foglalkozva, szépen mennyi helyett mennyit kap, stb. Aztán az ISZTK kerettel történt csúfságok kommunikálása következett. Erre még a múlt héten is volt reakció doktorandusz hallgatótól és természetesen válasz az Önkormányzattól. Más vihart kavaró bejegyzés nem született a nyár alatt. Tanulmányi inormációk mentek ki, vagy a Kar hírei (a Kar is vesz át tőlünk, sőt képanyaggal együtt) illetve egy-két Gólyatáboros felhívás, de magát a gólyatábori kommunikációt szervezők bonyolították le. A Facebook oldalon üzenetekben is vannak eléréseink, vagy panasz leveleink, ezekre mind válaszoltam, segítséget kértem a témához tartozó tisztségviselőtől, vagy egyenesen hozzáírányítottam.

Létrejött az eltettkhok nevű Instagram profil, de hiába kértem képeket, nem kaptam, így egyelőre siralmasan állunk. A Nyúz fotósát fogom megkörnyékezni, hogy ebből többet is ki tudjunk hozni. Hiszen potenciál mindenképp van benne.

Nyáron két eseményen vettem részt. Az ELTE HÖK által szervezett vezetőképzőn Orosházán és a Mentortáborunkban. Vezetőképzőn az őszi vizsgaidőszakban elindult hallgatói kommunikációs kérdőív eredményeit vizsgáltuk meg. A kérdőív kitöltöttsége karunkra levetítve 70% (az üres kitöltések miatt 60%). A kérdőív eredménye sajnos önmagának teljesen ellentmond. A hallgatók egyrésze elégedett a kapott információkkal ők vannak kisebbségben. A többiek két táborra oszlanak közel egyenlő arányban, túl sok illetve túl kevés információ jut el hozzájuk. Majd a legtöbbször előforduló problémákat elemeztük és megoldási stratégiákat körvonalaztunk egymás tapasztalatai és a szakirodalom alapján. Összességében egy hasznos hétvége volt, habár óriási produktum nem keletkezett, a csapat összhangba került és ez jelentősen megkönnyíti majd a jövő évi együttműködést. Mentortáborban az előre elkészített előadások és videók zsűrizésében vettem részt, továbbá másnap délelőtt állomást tartottam. Mint ahogy mentorkoordinátor kisasszony kérte, kommunikációs témában.

A Rekrutációs Bizottság, igen hangzatos neve alatt az ELTEfeszt szervező bizottságot érthetjük. Itt egy ülésen vettem részt, ahol körvonalazták, hogy hogyan is fog kinézni idén a rendezvény. Elszakadva az eddigiektől most a hallgatókat is próbálják megcélozni nem csak a összegyetmi nyíltnapként funkcionál. Próbálják a majális és fesztivál között elhelyezni, szerintem lehetne simán csak egy falunap. De a lényeg, hogy esti programként koncert várható, ami eddig nem volt az esemény történetében. Itt a tanulmányi információkért felelős referenst helyetesítettem, viszont innentől, mindkét tisztség fogja követni a bizottség munkásságát, mert így tudjuk csak igazán lefedni.

A Kommunikációs ad hoc ülés a KönyvtárKlubban zajlott, ezért nevezem én ad hoc-nak. Tulajdonképpen informális körülmények között beszéltük meg, hogy mi zajlott nyáron, hogy mit vár az EHÖK kommos tőlünk, részönkormányzatiaktól és hogy hogyan áll éppen az ELTE Press csapat.

A Nyúzba szoktam írni, szinte bármit, amire a főszerkető kisasszony megkér, viszonylag rövid határidőkkel dolgozom. A drótpostán történt megkeresésekre vagy válaszoltam, de legtöbb esetben csak eleget tettem neki, amennyiben az egyezett az Önkormányzat szellemiségével.

Jelenleg folyamatban van a TTK HÖK organogramjának frissítése, továbbá kiegészítése egy döntéshozzási mechanizmust megmutató chart-tal (a Küldöttgyűlésre valószínűleg kész is lesz). A honlap átvizsgálása és a Drupal adta lehetőségek vizsgálata.

Új megjelenés csak az Arculat pályázat eredményével várható, a pályázati kiírás szakmai szempontjaiban szintén résztvettem.

Köszönöm, hogy olvastad a beszámolómat! Kérdésekkel keressetek bátran, a kommunikacio@ttkhok.elte.hu-n vagy akár személyesen!

Budapest,   
2017. szeptember 30.

Kovács Fanni  
Kommunikációs referens   
ELTE TTK HÖK